《江上答客伤王少文》
明代·徐熥

去岁江头同送客，江水茫茫江月白。今岁江头送客归，问君动定空沾衣。

别去光阴才一载，可怜世事须臾改。当日江间折柳人，于今枯骨知何在。

客子闻言双泪垂，君亡不待余归时。访君不入君华屋，日伴孤猿坟上哭。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。